คุณค่ะ หนูทานยาคุมมา6เดือนพอดีหนูหยุดทานยาคุมเดือนมิถุนา61และประจำเดือนมาวันที่25มิถุนา61และมีเพศสัมพันธ์วันที่7ก.ค.61ไม่ได้ป้องกัน2รอบเวลาห่างกันนานแต่แฟนชักออกมาปล่อยข้างนอก ตอนนี้ประจำเดือนน่าจะมาแต่ยังไม่มาหรือเพราะหนูเครียดค่ะแล้วหนูก็นอนดึกด้วยค่ะ
สวัสดีค่ะ การที่ประจำเดือนยังไม่มาอาจเกิดจาก1. การตั้งครรภ์ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที ส่วนการใช้วิธีหลั่งนอกเพื่อคุมกำเนิดนั้น จะมีโอกาสตั้งครรภ์ได้ตั้งแต่ 4%-22% ดังนั้นโอกาสที่จะตั้งครรภ์จึงมีได้2. ผลจากการหยุดทานยาคุมกำเนิด เมื่อหยุดทานยาแล้ว รังไข่จะเริ่มกลับมาทำงานและมีการตกไข่เกิดขึ้นภายใน 2-3 สัปดาห์ และประจำเดือนจะมาภายใน 4-5 สัปดาห์ แต่บางรายอาจช้ากว่านี้ได้ ดังนั้นประจำเดือนในรอบนี้จึงย่อมมาช้ากว่ากำหนดที่เคยมา (ที่อยู่ในช่วงการทานยาคุมกำเนิด)3. ความเครียด การทำงานหนัก ออกกำลังกายมากไป พักผ่อนน้อย อดนอน อดอาหาร น้ำหนักลด หรือน้ำหนักเพิ่มขึ้น เป็นต้นแนะนำให้รอดูประจำเดือนไปอีก 1 สัปดาห์ หากยังคงไม่มา ควรลองตรวจหาการตั้งครรภ์ดู หากตรวจแล้วไม่พบการตั้งครรภ์ ให้รอไปอีกซักระยะ หากไม่มานานเกิน 3 รอบเดือน ควรไปพบแพทย์เพื่อหาสาเหตุอื่นๆ ค่ะ